Diari Oficial de la Generalitat Valenciana


Sumari del DOGV 1719, del 07-02-1992 (1992/823896)

ORDRE de 29 de gener de 1992, de la Conselleria de Cultura, Educació i Ciència, per la qual modifica l'Ordre de 26 de novembre de 1991, d'aquesta conselleria, per la qual convoca concurs de trasllats per a la provisió de llocs de treball en centres públics de Pre-escolar, Educació General Bàsica i Educació Especial, en el cos de mestres (DOGV núm. 1.675, de 2 de desembre de 1991), i s'estableix un nou termini de presentació d'instàncies.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1719

Data del DOGV
:   07-02-1992

Secció del DOGV
:   AUTORITATS I PERSONAL

Número del document
:   1992/823896


Data del document
:   29-01-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 29 de gener de 1992, de la Conselleria de Cultura, Educació i Ciència, per la qual modifica l'Ordre de 26 de novembre de 1991, d'aquesta conselleria, per la qual convoca concurs de trasllats per a la provisió de llocs de treball en centres públics de Pre-escolar, Educació General Bàsica i Educació Especial, en el cos de mestres (DOGV núm. 1675, de 2 de desembre de 1991), i s'estableix un nou termini de presentació d'instàncies.  
L'aplicació conjunta del Reial Decret 895/89, de 14 de juliol, modificat pel Reial Decret 1664/91, de 8 de novembre, pels quals es regula la provisió de llocs de treball en centres públics de Pre-escolar, Educació General Bàsica i Educació Especial, i de l?Ordre de 20 de desembre de 1989 de la Conselleria de Cultura, Educació i Ciència, per la qual estableix el procediment per a l?obtenció de l?habilitació prevista en les disposicions finals tercera i quarta del Reial Decret 895/89, de 14 de juliol, i perquè els professors d'Educació General Bàsica puguen acreditar estar en possessió dels requisits específics de l?article 17 del Reial Decret esmentat, aconsella l?harmonització d'algunes disposicions, en especial de les referents a l?habilitació prevista en el segon paràgraf de l'article 17, del Reial Decret 1664/91, i l'acomodació d'aquestes a aquest concurs general de trasllats, amb la finalitat de facilitar la mobilitat del professorat i a la vegada de simplificar l'aprofitament dels recursos humans i tècnics disponibles en el sistema educatiu.  
En conseqüència, i d?acord amb el que preveuen el reials decrets 895/89, de 14 de juliol i 1664/91, de 8 de novembre, la Conselleria de Cultura, Educació i Ciència  
ORDENA:  
Article primer  
Les normes comunes vint-i-sis i trenta-una de les convocatòries, de l'Ordre, de 26 de novembre de 1991, de la Conselleria de Cultura, Educació i Ciència, per la qual convocà concurs de trasllats en el cas de mestres, queden redactades de la forma següent:  
«Vint-i-sis  
La circumstància de trobar-se en possessió dels requisits específics per a l'exercici de determinats llocs de treball que exigeix l'article 17 del Reial Decret 895/89, de 14 de juliol, s'acreditarà per mitjà d'un certificat d'habilitació expedit pel director territorial, d'on es presten serveis.  
Els mestres que hagen superat cursos d'especialització, convocats pel Ministeri d'Educació i Ciència o per les comunitats autònomes amb competències en matèria d'educació, i que habiliten per a l'exercici de determinats llocs, podran sol·licitar l'habilitació corresponent, mitjançant instància sol·licitud adreçada al Director del Servei Territorial de Cultura i Educació d'on presten serveis, la qual s'acompanyarà de certificat acreditatiu d'haver superat el curs o cursos corresponents, en què conste, a part dels aspectes que es consideren necessaris, l'àrea o especialitat d'aquest i la data de la convocatòria.  
Així mateix, els professors que, per haver finalitzat els estudis corresponents, estiguen en condicions d'obtenir algun dels títols o diplomes que, per a l'exercici de determinats llocs, exigeix l'article 17 del Reial Decret 895/89, de 14 de juliol, podran sol·licitar l'habilitació corresponent mitjançant instància sol·licitud adreçada al Director del Servei Territorial de Cultura i Educació d'on presten serveis, la qual s'acompanyarà de certificat acadèmic en què conste l'acabament dels estudis.  
Aquells que van accedir al cos de mestres en virtut de concurs-oposició lliure convocat per les ordres de 10 d'abril de 1989 (DOGV del 2 de maig) i de 24 d'abril de 1990 (DOGV del 9 de maig), els nomenaments dels quals, com a funcionaris de carrera, es van realitzar per les ordres de 24 de juliol de 1990 (BOE del 30 d'agost) i de 26 de juliol de 1991 (BOE del 28 d'agost), es troben habilitats per a sol·licitar llocs de l'especialitat per la qual van ingressar en el cos. Si compleixen d'altres requisits específics indicats en l'article 17, hauran d'adjuntar, a la instància sol·licitud esmentada en el paràgraf anterior, el certificat acreditatiu corresponent.  
Els mestres que, per complir algun dels requisits específics que, als apartats 5 i 14 de l'article 17 del Reial Decret 895/89, de 14 de juliol, afegeix el Reial Decret 1664/91, de 8 de novembre, per a llocs d'Educació General Bàsica; filologia, llengua castellana o Educació General Bàsica, àrea d'educació física, podran sol·licitar l?habilitació corresponent, mitjançant instància sol·licitud adreçada al Director del Servei Territorial de Cultura i Educació d'on presten serveis, adjuntant-hi còpia confrontada dels títols, diplomes i tots els certificats i documents puguen avalar la seua petició.  
Trenta-una  
Respecte a les peticions dels professors que complesquen algun dels requisits específics de l'article 17, els serveis territorials examinaran la sol·licitud d'habilitació i la documentació aportada. Si compleixen els requisits exigits, estendran el certificat d'habilitació oportú i donaran tràmit a la petició per al concurs.»  
Article segon  
Conformement a la modificació establerta en l'article primer, s'obri un nou termini de presentació d'instàncies per a totes les convocatòries que es van publicar en l'Ordre, de 26 de novembre de 1991, de la Conselleria de Cultura, Educació i Ciència, i també per a la sol·licitud d'habilitació. El nou termini serà de 15 dies hàbils i començarà a comptar-se a partir del dia 8 de febrer, i acabarà el dia 25 de febrer, ambdós inclusivament.  
Les instàncies de participació en el concurs de trasllats presentades en el termini establert en l'Ordre de 26 de novembre de 1991 seran considerades vàlides, a tots els efectes, si no són anul·lades pels interessats mitjançant la presentació d'una nova instància en el termini obert ara.  
Les condicions exigides en les convocatòries i els mèrits que al·leguen els concursants han d'haver-se complert o tenir-se reconeguts en la data d'acabament del termini de presentació de sol·licituds, que fou el 23 de desembre de 1991, establert en la norma 21 de l'apartat VI, «Altres normes», de l'Ordre de 26 de novembre de 1991.  
DISPOSICIONS FINALS  
Primera  
Contra aquesta ordre es podrà interposar recurs de reposició davant la Conselleria de Cultura, Educació i Ciència, prèviament al contenciós administratiu, d'acord amb el contingut de l'article 126 de la Llei de Procediment Administratiu, dins el termini d'un mes, comptador des de l'endemà de la data de publicació en el Diari Oficial de la Generalitat Valenciana.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 29 de gener de 1992.  
El Conseller de Cultura, Educació i Ciència,   
ANDREU LOPEZ BLASCO